A: મને યાદ છે કે શરૂઆતમાં અમે ત્રણેયે બિઝનેસ શરૂ કર્યો ત્યારે એકવાર બેઠા હતા. હિતેને કહ્યું કે તું પાંચ-દસ વર્ષ કામ કરીને રિટાયર થવા માગે છે કે ઓર્ડિનરી અમેરિકનની જેમ 65 વર્ષ સુધી કામ કરીને સોશિયલ સિક્યોરિટી પર જીવવા માગે છે એ નક્કી કરવું પડશે. દેખીતી રીતે જ મેં કહ્યું કે દસ વર્ષ કામ કરી લઇએ અને પછી નિવૃત્ત થઇએ. મારે ત્રણ બાળકો છે મેં મારી વાઇફને કહ્યું કે એ ત્રણેયના ભણવાની અને તમામ એક્ટિવિટીની જવાબદારી તું લેવા તૈયાર હો તો હું ચાર-પાંચ વર્ષ આ કંપનીને ઊભી કરવામાં લાગી જાઉં. સવાર-સાંજ મેં સમય જોયા વિના કામ શરૂ કર્યું. કેટલાય લોકો એ હાર્ડ વર્ક જોઇને કામ કરવા માંડ્યા,પણ ઘરના મોરચે પત્નીના સપોર્ટ વિના અમે અહીં પહોંચ્યા ન હોત. એવી જ રીતે હિતેન અને ધારના ફેમિલીનો પણ એટલો જ સપોર્ટ હતો.